**10 ЯНУАРИ 2025 г.**

**Наказателно дело от общ характер №818/2024 година – 11:00 часа**

На 10.01.2025 година, състав на Окръжен съд – Плевен, разгледа наказателно дело №818/2024 година, образувано на основание обвинителен акт срещу В.Н.Б., родена 1995 година от село Петърч, обвинена в това, че

На 28.12.2019 година, използвала чужда дебитна карта и изтеглила на три пъти парични суми на обща стойност от 180 лева.

На гореспоменатата дата подсъдимата се сдобила с картата и листче с ПИН-кода към нея, по неустановен по делото начин и без съгласието на титуляра, от два банкомата в град Луковит и в град Червен бряг, изтеглила общо 180 лева.

Междувременно пострадалата установила липсата на дебитната си карта, подала сигнал в полицията и извършителката била задържана.

Подсъдимата е с чисто съдебно минало. Наложена й е мярка за неотклонение „Подписка“.

По делото е постъпило споразумение между Окръжна прокуратура – Плевен и подсъдимата, както и молба същото да бъде одобрено. В днешното съдебно заседание, съдът е уважил искането и е одобрил споразумението, според което, подсъдимата се признава за виновна в извършване на престъплението, за което й е повдигнато обвинение и й се налага наказание от шест месеца лишаване от свобода – условно, с тригодишен изпитателен срок.

Съдебният акт не може да се обжалва и влиза в сила веднага.

**Връзки с обществеността 10 януари 2025 г.**

**e-mail:** **os\_press@abv.bg**